Senior amptenaar se 'prokureursvriend' toe nié prokureur | Maroela Media
Bina Mfandifuna Masuku, die meester van die hooggeregshof in Mpumalanga, en haar vriend bly in aanhouding nadat hulle vroeër vandag (Maandag) in die Mbombela-landdroshof op aanklagte van bedrog, korrupsie, geldwassery en oortredings van immigrasiewetgewing verskyn het.
Volgens kapt. Dineo Lucy Sekgotodi, woordvoerder van die Valke, het dit aan die lig gekom dat Please Elvis Kgosiemang (35), Masuku se "prokureursvriend", inderwaarheid nie 'n advokaat is nie en dat sy hom verkeerd aan die staat as 'n Suid-Afrikaner voorgestel het. Die departement van binnelandse sake se immigrasie-afdeling het nou hul ondersoek na sy status in die land afgehandel.
Maroela Media het vroeër berig Masuku (44) is verlede week Donderdag aangekeer as deel van die Valke se ondersoek na beweerde korrupsie by die meesterskantoor in Mpumalanga. Die eenheid vir ernstige ekonomiese misdrywe is al sowat twee jaar lank besig met die ondersoek. Geld word glo van die eisersfonds gesteel.
Masuku het glo eisers na Kgosiemang verwys om hul eise te verwerk. Sommige eisers het nooit hul geld gekry nie. Pleks daarvan het Masuku en Kgosiemang glo die geld gedeel. Kgosiemang is Vrydag in hegtenis geneem.
Tot dusver word R1,7 miljoen wat aan agt families uitbetaal moes word, vermis.
Volgens Sekgotodi word daar vermoed dat dié geld slegs die oortjies van die seekoei is.
Gemeenskapslede met inligting word versoek om kapt. Mandla Mphephethe by 071 4813295 te kontak.
Ek sien al klaar nog 'n ambassadeurs pos wat 'n maat gaan kry!! Nou vra ek mooi Please Elvis….is jy 'n prokureur? Please Elvis kan ek vir jou nog 'n piesang en grondbootjie toebroodjie maak? Please Elvis sing Jailhouse Rock vir ons. Dit gaan te lekker in die ANC Suid Afrika ne ou Cyril?
Ek was lank werkloos. Ek het aanmekaar gehoor eks te wit en te hoog gekwalifiseerd en verkeerd gekwalifiseerd. Ek het dus my CV gedokter deur aan te dui dat ek niks op universiteit bereik het nie. 4 jaar studie het ek ook na 3 jaar verminder en 1 jaar in die weermag het ek na 2 verander. NIEMAND het my ooit oor dié leuens op my CV uitgevra nie en op grond van net matriek en my werksondervinding het ek uiteindelik ordentlike werk gekry.
Mooi man bêre hulle al tweetjies arm mense se geld gevat, verwyder hulle uit die samelewing uit.
""…..and so on and so forth…………..""
Lagwekkend hoe mense net poste gekry en betaal is. Ons land is 'n sirkus en die arm mense betaal die gelag.